**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 9979/5437/18.09.2017

PROIECT **DECIZIA ETAPEI DE ÎNCADRARE**

**18.09.2017**

Ca urmare a solicitării de emitere a acordului de mediu adresate de **OMV PETROM S.A.**, cu sediul în municipiul București, sector 1, str. Coralilor, nr. 22, înregistrată la APM Dâmbovița cu nr. 9979 din 24.07.2017, în baza Hotărârii Guvernului nr. **[445/2009](file:///C%3A%5C%5CDocuments%20and%20Settings%5C%5CAdministrator%5C%5CSintact%202.0%5C%5Ccache%5C%5CLegislatie%5C%5Ctemp%5C%5C00123818.htm)** privind evaluarea impactului anumitor proiecte publice si private asupra mediului şi a Ordonanței de Urgenta a Guvernului nr. **[57/2007](file:///C%3A%5C%5CDocuments%20and%20Settings%5C%5CAdministrator%5C%5CSintact%202.0%5C%5Ccache%5C%5CLegislatie%5C%5Ctemp%5C%5C00103869.htm)** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului Dâmbovița decide**, ca urmare a consultărilor desfășurate în cadrul ședinței Comisiei de Analiza Tehnica din data de 14.09.2017, că proiectul ”***Desființare construcții aparținând obiectivului Logistică Târgoviște***”,propus a fi amplasat în comuna Aninoasa, sat Viforâta, nr. 6, județul Dâmbovița, ***nu se supune evaluării impactului asupra mediului*** ***şi evaluării adecvate***.

**Justificarea prezentei decizii:**

**I. *Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

a) proiectul se încadrează în prevederile Hotărârii Guvernului nr. [445/2009](file:///C%3A%5C%5CDocuments%20and%20Settings%5C%5CAdministrator%5C%5CSintact%202.0%5C%5Ccache%5C%5CLegislatie%5C%5Ctemp%5C%5C00123818.htm), Anexa nr. 2, pct. 13, lit. a;

b) consultarea membrilor CAT (Comisie de Analiza Tehnica) in ședința din data de 14.09.2017 și analizei Listei de control pentru încadrarea proiectului;

c) nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.*** ***Caracteristicile proiectelor***

1. *mărimea proiectului*

 Scopul proiectului este reprezentat de demolarea unor construcții din incinta obiectivului Logistica Târgoviște. Construcțiile ce se vor demola sunt scoase din funcțiune întrucât nu mai prezintă utilitate tehnologică, fiind uzate atât fizic cât și moral. Proprietarul dorește desființarea construcțiilor în vederea eliberării terenului și folosirea acestuia pentru lucrări de modernizare.

 Terenul se afla in incinta imobilului Logistică Târgoviște, fiind in posesia OMV Petrom SA prin Contract de vanzare cumpărare nr. 459/2008 și este amplasat în intravilanul Comunei Aninosa pe Aleea Sinaia, numarul 6.

 Pentru realizarea obiectivului este necesară o suprafaţă totală de **1556 m2.**

 Accesul la obiectiv se va realiza din strada Aleea Sinaia şi nu este necesară amenajarea unei alte căi de acces.

Construcțiile ce fac obiectul demolării sunt enumerate în tabelul de mai jos și sunt evidențiate pe planul de situație.

|  |  |  |  |  |
| --- | --- | --- | --- | --- |
| **Numar Cadastral** | **Carte Funciara** | **Suprafata teren(mp)** | **Suprafata constructie(mp)** | **Denumire constructie** |
| 672 | 70081 | 65 | 65 | C1 - magazie |
| 674 | 70085 | 123 | 123 | C1 - magazie |
| 677 | 70066 | 47 | 47 | C1 - magazie |
| 678 | 70063 | 320 | 225 | C1 - magazie |
| 679 | 70091 | 754 | 108 | C1 - atelier |
| 114 | C2 - atelier |
| 680 | 70088 | 18 | 18 | C1 - magazie |
| 682 | 70080 | 116 | 116 | C1 - gater |
| 684 | 70086 | 5 | 5 | C1 - wc |
| 685 | 70075 | 108 | 84 | C1-birouri |
| 6 | C2 - pivnita |
| **Total**  | **1556** | **911** |  |

 ***Descrierea generală a lucrărilor***

 Inainte de începerea efectivă de execuție a lucrărilor, se vor avea în vedere lucrările de organizare de șantier, conform prevederilor legale.

Dezafectarea se realizează în etape succesive cu respectarea măsurilor de siguranță corespunzător categoriilor de lucrări astfel: desfacerea învelitorilor; demontarea tâmplăriei (ușa de lemn, metalică) și a altor elemente aplicate pe pereți sau planșee (ancadramente, elemente de placare, lambriuri, piese de trecere sau bordare goluri, polițe).

Spargerea fundațiilor din beton în vederea transportului se va face cu mijloace mecanice; pentru a putea fi spart, betonul va fi degajat prin săpătura pământului din jurul betonului.

Deșeurile rezultate în urma demolării nu vor fi depozitate pe amplasament. Demolarea se realizează prin spargerea betonului cu mijloace mecanice. Blocurile de beton rezultate se mărunțesc prin spargere la dimensiuni convenabile transporului. Gropile rezultate în urma îndepărtării fundațiilor vor fi completate cu material de umplutură compactat, rezultat din nivelarea terenului, până la cota nivelului natural.

**DEZAFECTAREA BARĂCILOR METALICE**

Demontarea se face după evacuarea din interior a tuturor dotărilor și desfacerea geamurilor de la tâmplărie. Succesiunea operațiilor de demontare este similară dar în secvență cronologică inversă montajului așa cum este precizat în instrucțiunile de montaj primite cu furnitura și care trebuie să se găsească la cartea construcției, sau sunt cunoscute de formații specializate în astfel de lucrări.

În continuare recapitulam in succesiunea cronologica activitatile implicate in dezafectarea acestui tip de construcții:

- desfacerea învelitorii din foi de tablă ondulată. Se execută de pe platforme de lucru mobile desfăcând pe toata deschiderea (ambii versanți) începând de la coamă spre streașina câte un rând de foi avansând de la un cap la altul al construcției pornind de la capătul cu foile marginale suprapuse peste rândul următor. Desfacerea foilor de tablă de la acoperiș se face numai după desfacerea în avans a coamei de tablă de pe lățimea a 1-2 foi de acoperiș (așa cum a fost tronsonată la montaj) care se realizează prin daltuire sau se taie cu foafeca in cazul imbinarii cu falt, al imbinarii cu lipitură sau al imbinării cu nituri. Foile acoperișului se demontează prin deșurubarea agrafelor de prindere, apoi se coboară la sol prin manevrare manuala sau cu mijloace de ridicat adecvate (macara, incarcator cu furca, platforme autoindicatoare) în raport cu greutatea și gabaritul foii. Coamele și foile de tabla de la invelitoare se indreapta (dacă este cazul) și se baloteaza urmând a fi transportate pentru conservare în depozit, sau montare la altă lucrare. In cazul coaserii foilor de tabla între ele prin nituri de aluminiu sau șuruburi autofiletante, înainte de desprinderea de la poziție a foilor, niturile se taie prin dalțuire sau se desfac prin deșurubarea suruburilor autofiletante;-

- sprijinirea frontoanelor autoportante cu spraituri reglabile de inventar sau confectionate si montate la pozitie si de sfacerea panelor din traveile de capat cu exceptia panelor marginale, odata cu desfacerea panourilor superioare de la frontoane.

- demontarea panourilor de inchidere laterala de la frontoane si de la pereti laterali din traveile de capat, apoi a panelor marginale din aceste travei si a stalpilor de sustinere ai frontoanelor.

- demontarea panourilor de inchidere de la pereti laterali ramase dupa demontarea traveilor de capat;

- demontarea succesiva a structurii de rezistenta pe fiecare travee in modul urmator:

• se asigura prin sustinere cu spraituri sau prin agatare in carligul macaralei cadrul marginal al traveii ce urmeaza a se demonta. Pentru ultima travee ce se demonteaza se sustine cu spraituri sau o alta macara ultimul cadru ce ramane de demontat;

• se desfac panele cu contravantuirile aferente din traveea ce urmeaza a se demonta;

• se desface din fundatii cadrul asamblat (sustinut in carligul macaralei) si se culca prin rabatare pe pardoseala cladirii apoi se desmembreaza la sol prin demontarea contrafilselor si a elementelor de ferma (panouri,tiranti).

Elementele metalice demontate se verifica si daca este cazul se curata, se corecteaza deformatiile dobandite in exploatarea sau la demontare, se sorteaza pe repere si se stivuiesc.

Depozitarea inainte de expediere se face in locuri ferite de umiditate pe suporti din lemn suprainaltati fata de cota terenului si se vor proteja contra intemperiilor atmosferice.

Dezafectarea fundatiilor din beton se face prin demontare cu macaraua in cazul fundatiilor prefabricate sau prin demolare pentru fundatiile monolite. Pardoselile se dezafecteaza prin demolare (spargere) cu mijloace mecanice.

**Desfiintarea constructiilor supraterane din zidarie, beton armat**

 Demolarea planseului din beton se va executa ingrijit cu mijloace manuale sau mecanice, de pe planseu cu luarea masurilor de siguranta pentru zona de placa de pe care se lucreaza (sprijinire cu popi) si asigurarea impotriva caderii.

 Demolarea betonului din placa se poate face uniform pe tot frontul prin retragere cu recuperarea armaturilor sau se poate face pe fasii care delimiteaza panouri ce se pot manevra cu macaraua dupa taierea armaturilor.

 In cazul decuparii in carouri panourile de planseu care se manevreaza cu macaraua se vor agata de armaturi stabile din beton sau cu dispozitve fixate in gauri forate in placa.

 Centurile si grinzile planseului se demoleaza prin spargere manuala sau mecanica continua sau locala cu taierea in tronsoane manevrabile cu macaraua, operatie ce se executa de pe schela sau pe

platforma de lucru.

 Molozul si/sau blocurile de beton se vor transporta cu mijloace auto in zona de depunere a deseurilor, pe masura executarii demolarii.

 • **demolarea zidurilor de caramida**. Se poate executa numai dupa demolarea centurilor si grinzilor de la planseu care se executa cu mijloace manuale (de pe schela sau platforma) cu recuperarea caramizilor care se curata de mortar si se stivuiesc urmand a fi transportate in depozit sau valorificate. In cazul cand nu se doreste recuperarea caramizilor, demolarea se poate face dupa prabusirea zidurilor prin

rasturnare. Prabusirea se executa cu mijloace mecanice (tractor cu troliu sau utilaje grele deplasabile) prin tractare cu cablu in conditii de siguranta. Nu se admite daramarea zidurilor prin impingere cu lama buldozerului sau cupa excavatoarelor sau incarcatoarelor. Molozul rezultat din demolare se transporta

la locatia de prelucrare (concasare) sau la groapa pentru depozitare deseuri inerte;

 • **demolarea pardoselilor**. Se executa manual sau mecanic cu transportul molozului si blocurilor de beton la locatia de prelucrare (concasare) sau groapa de deseuri inerte;

 • **demolarea fundatiilor** se face cu mijloace mecanice numai dupa decopertarea acestora prin sapare de santuri laterale care ulterior se vor umple cu pamant dupa evacuarea materialelor rezultate din spargerea betoanelor (moloz sau blocuri de beton).

***b)*** *cumularea cu alte proiecte:* nu este cazul

***c)*** *utilizarea resurselor naturale:* nu este cazul

***d)*** *producția de deșeuri*: deșeurile rezultate vor fi colectate in pubele tipizate si preluate de serviciile de salubritate specializate din zona.

**e*)*** *emisiile poluante, inclusive zgomotul si alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

***f)*** *riscul de accident, ţinându-se seama în special de substanţele şi tehnologiile utilizate*: se reduce datorită măsurilor luate.

***2. Localizarea proiectelor***

*2.1.* *utilizarea existentă a terenului*: Terenul se afla in incinta imobilului Logistica Târgoviste, fiind in posesia OMV Petrom SA prin Contract de vanzare cumparare nr. 459/2008 si este amplasat in intravilanul Comunei Aninosa pe Aleea Sinaia, numarul 6.

 Pentru realizarea obiectivului este necesară o suprafaţă totală de 1556 m2**.**

*2.2. relativa abundenţa a resurselor naturale din zona, calitatea şi capacitatea regenerativa a acestora:* zona de exploatare hidrocarburi

*2.3.**capacitatea de absorbţie a mediului, cu atenţie deosebita pentru:*

***a)*** *zonele umede*: nu este cazul;

1. *zonele costiere*: nu este cazul;
2. *zonele montane si cele împădurite:* nu este cazul;
3. *parcurile şi rezervaţiile naturale*: nu este cazul
4. *ariile clasificate sau zonele protejate prin legislaţia in vigoare*: nu este cazul
5. *zonele de protecţie speciala, mai ales cele desemnate prin Ordonanța de Urgenta a Guvernului nr.* [*57/2007*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.* [*5/2000*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00033752.htm) *privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr.* [*107/1996*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00008742.htm)*, cu modificările şi completările ulterioare şi Hotărârea Guvernului nr.* [*930/2005*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00085898.htm) *pentru aprobarea Normelor speciale privind caracterul si mărimea zonelor de protecție sanitara şi hidrogeologica*: proiectul nu este inclus;
6. *ariile in care standardele de calitate a mediului stabilite de legislaţie au fost deja depășite:* nu este cazul;
7. *ariile dens populate:* nu este cazul;
8. *peisajele cu semnificaţie istorica, culturala şi arheologica:* nu este cazul.

***3. Caracteristicile impactului potenţial***

***a)*** *extinderea impactului: aria geografică şi numărul persoanelor afectate*: nu este cazul

***b)*** *natura transfrontieră a impactului*: nu este cazul

***c)*** *mărimea şi complexitatea impactului:* nu este cazul

***d)*** *probabilitatea impactului*: nu este cazul

***e)*** *durata, frecvenţa si reversibilitatea impactului*: nu este cazul*.*

**Condițiile de realizare a proiectului:**

**Organizarea de şantier:**

* organizarea de șantier se va face în incinta amplasamentului;
* executantul lucrărilor de demolare va semnaliza zona de șantier;
* se vor amplasa inscripționări din care să reiasă denumirea lucrării și executantul acesteia;
* se vor asigura dotările minime necesare organizării de șantier;
* se va instala un grup sanitar ecologic care se vavidanja periodic;
* se vor amenaja spații destinate depozitării deșeurilor rezultate din demolare în incinta punctului de lucru;
* întreținerea utilajelor/mijloacelor de transport (spălarea lor, efectuarea de reparații,
* schimburile de ulei) se vor face numai la service-uri /baze de producție autorizate ;

***Protecţia apelor***

 - în perioada de realizare a lucrărilor grupul sanitar ecologic va fi vidanjat ori de câte ori este nevoie prin firme specializate ;

- este interzisă efectuarea excavațiilor sub nivelul stratului freatic;

-nu sunt permise evacuări de ape uzate, reziduuri și deșeuri rezultate din demolări în apele de suprafață, subterane sau terenurile adiacente;

***Protecţia aerului***

* se vor lua toate măsurile de minimizare a emisiilor de pulberi în urma realizării lucrărilor printr-o organizare judicioasă a șantierului;

***Protecția împotriva zgomotului***

- în timpul execuţiei proiectului *Nivelul de zgomot* continuu echivalent ponderat A (AeqT)se va încadra în limitele STAS 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

***Protecţia solului***

- se vor amenaja spaţii amenajate corespunzător pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

 ***Atât în perioada de construire cât și în cea de funcționare titularul are obligația respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum și ale Legii nr. 211/2011, privind regimul deșeurilor.***

* deșeurile rezultate de la realizarea proiectului se vor colecta selectiv pe categorii prin grija executantului lucrării, la locul de producere și se vor valorifica prin societăți autorizate în colectarea/ valorificarea/ eliminarea acestora;
* este interzisă abandonarea deșeurilor sau depozitarea în locuri neautorizate;
* pe durata transportului deșeurile vor fi însoțite de documente din care să rezulte deținătorul, destinatarul, tipul deșeurilor, locul de încărcare, locul de destinație, cantitatea.

***Lucrările de refacere/reconstrucție ecologică a amplasamentului***

* se va aduce terenul starea lui naturală conform legislației de mediu în vigoare;

 ***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- respectarea măsurilor de reducere a poluării;

- se vor lua toate măsurile de reducere a poluării accidentale, iar în cazul producerii unor astfel de accidente, se va acționa imediat pentru a stopa, controla, izola, elimina poluarea;

***Titularul proiectului are obligaţia de a notifica APM Dâmboviţa dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

 ***Prezenta decizie este valabilă pe toată perioada de aplicare a proiectului.***

 ***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p.DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE** Întocmit,

 consilier Amalia Didă